《九日同萧韩坡田雨来集程二如园亭 其二》
清代·冯廷櫆

竹几松屏六尺床，风帘不卷一亭香。窗含暮色成深碧，菊对衰颜是浅黄。

莫向杯中问贤圣，祇堪棋里较低昂。何人秀句争传唱，二老风流果擅场。

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。